**Писана припрема за час**

**Наставни предмет:** Православна вјеронаука

**Школа:** Ју Медицинска школа Приједор

**Разред:** II

**Занимање:** Сва занимања других разреда

**Наставна тема:** Бог – Пресвета Тројица

**Наставна јединица:** Бог Дух Свети

**Тип часа:** Обрада

**Облик рада:** Фронтални

**Наставна средства:** Текстуална

**Метод рада:** Дијалошки

**Помоћна техничка средства:** школска табла, иконе, слике.

**Литратура:** Уџбеник, Св. Писмо.

**Циљ часа:** Да ученик дефинише и разумије учење Цркве о Богу Духу Светом, Трећој Личности Пресвете Тројице.

**Задаци часа:**

1. **Образовни:** Објаснити ученицима учење Цркве о Пресветој Тројици а особито о трећој личности, Духу Светоме. Образложити дио Синвола вјере који каже да вјерујемо: И *у Духа Светога, Господа, Животворног, Који од Оца исходи, Који се са Оцем и Сином заједно поштује и заједно слави, Који је говорио кроз пророке.“*

Ученици треба да схвате да је Дух Свети један од Свете Тројице који такође има своје конкретне пројаве у историји спасења. Такође, да смо у светој тајни Крштења сви примили дарове Духа Светога да живимо у Цркви.

1. **Васпитни:** Ученици треба да усвоје знање о томе да је љубав начин на који Бог постоји, као и то да се ми требамо угледати на нашег Творца и бити у заједници љубави са свима који нас окружују. Као што Света Тројица сарађују у дјелу спасења свијета тако и ми треба једни другима да помажемо и да будемо подршка.
2. **Функционални:** Ученици треба да знају најзначајније празнике цркве у којима се прослављају јављања Свете Тројице: *Богојављење, Духови*. Такође, које су молитве посвећене Духу Светом. Ученици стичу способност разликовања дејства Духа Светога у икономији спасења од дејства Оца и Сина. У исто вријеме схватају да је ријеч о једном Богу.

**Исходи часа:** Ученици су стекли знање о Богу Духу Светом као једном од Свете Тројице. Обновили су знање са претходних часова гдје је било ријечи о начину постојања Свете Тројице. Познају најзначајнија мјеста из Св. Писма гдје се описује јављање и дејство Св. Духа. Схватају да су богослужење и молитва извори благодати Духа Светога.

**План часа – ток наставног рада (актовности наставника и ученика на часу)**

**Уводни дио часа:** 5 - 10 минута

Поновити претходну лекцију кроз међусобан дијалог ученика и наставника. Подсјетити шта означава начин на који се осјењујемо крсним знаком, као и синволика три прста у име Свете Тројице.

**Главни дио часа:** 30 минута

Заједнички прочитати *Синвол вјере* да би се подсјетили дијела који говори о Духу Светоме. Такође, кроз дијалог поновити шта значе поједини појмови да је Дух Свети: *Господ, Животворан, да од Оца исходи*... итд. Напоменути да се људским језиком не може исказати Божији начин постојања, као и да се људским разумом не могу схватити појмови рађање и исхођење. Зато прибјегавамо синволима и примјерима из живота.

Навести најважније примјере из Старог завјета гдје се Бог открива као Дух Свети. *Пост. 1,2; Пост. 2,7; Ис. 6,3*. Објашњење св. Василија Великог (уџбеник стр. 15.) сликовито показује улогу Св. Духа у стварању. Такође навести примјере из Новог завјета. *Мт. 4,1. Мт.12, 28; Дап. 2, 33; 1 Кор.12, 13.* У Новом завјету се истиче да је Св. Јован Крститељ био испуњен Духом Светим, и да је у том надахнућу најављивао долазак Спаситеља. Питање за ученике: *По чему је св. Јован знао да је Исус Христос тај кога треба да крсти? (Јн. 1, 33).* Присјетити се догађаја које славимо као Богојављење и Педесетницу.

Разговарати са ученицима о чињеници да је Бог изабрао птицу голуба да се у њеном облику - виду, јави људима на Крштењу Христовом. Питати ученике *које су то особине које има голуб?* Прочитати из Св. Писма (*Гал. 5, 22-23*) о плодовима Духа Светога. Питати ученике *шта је то благодат Духа Светога и који су дарови Духа које добијамо у Крштењу и Миропомазању?*

Навести ученике на размишљање о свим врстама заједница у којима осјећају припадност, а на првом мјесту црквеној заједници. А затим на који начин доприносимо тој заједници. Сваки ученик може на папирић записати када је последњи пут био у цркви без потписивања, затим ћемо помјешати папириће и заједнички јавно прочитати одговоре. На тај начин ће се ученици међусобно подсјетити на значај светог богослужења у коме задобијамо благодат Духа Светога.

**Завршни дио часа:** 5 - 10 минута

Објаснити појам *Есхатологија* и друге непознате појмове које ученике занимају.

Наговјестити лекцију о погрешним учењима о Светој Тројици.

**Часу присуствовали:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Наставник:** Дарко Билић